

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. március 25.-i rendes ülésére**

**Napirend tárgya:**

**Kodolányi János Közösségi Ház és Könyvtár 2023.évi beszámolójának**

**valamint 2024. évi munkaterve és szolgáltatási tervének elfogadása**

**A napirendet tárgyaló ülés dátuma**: **2024.03.25.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

- A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény

- A helyi közművelődésről szóló 7/2020 (III.13.) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 78/I. § (5) bekezdés b) pontja értelmében az önkormányzat, amely közösségi színteret, illetve közművelődési intézményt tart fenn, jóváhagyja a közművelődési intézmény éves munkatervét.

A helyi közművelődésről szóló 7/2020 (III.13.) önkormányzati rendelet 6. § (2) bekezdése alapján

*(2) A Közösségi Ház és Könyvtár munkáját a képviselő-testület által elfogadott munkaterv és a munkaterv részét képező szolgáltatási terv szerint végzi, munkájáról évente beszámolót készít.*

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018.(VII. 9.) EMMI rendelet (továbbiakban rendelet) 3. §- alapján:

*3. § (1) A feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.*

*(2) Az éves szolgáltatási terv tartalmazza*

*a) a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését,*

*b) a közösségi tevékenység céljának rövid leírását,*

*c) az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy alapszolgáltatásba sorolható be,*

*d) a közösségi tevékenység rendszerességét vagy tervezett időpontját és a résztvevők tervezett számát, valamint e) a helyi lakosság közösségi tevékenységek megtervezésében, megvalósításában és értékelésében való részvételének módjait.*

*(5) A feladatellátó az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül.*

*(6) Közművelődési intézmény esetében az éves szolgáltatási terv a közművelődési intézmény éves munkatervének részét képezi.”*

A Kodolányi János Közösségi Ház és Könyvtár intézményvezetője elkészítette az intézmény 2023.évi munkájáról szóló beszámolót, valamint a 2024 éves munkatervét, szolgáltatási tervét, melyet a fenntartónak el kell fogadnia, az intézményvezetőnek pedig a rendeletben foglaltak szerint közzé kell tennie.

Telki, 2024. március 21.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2024. (III. ) számú Önkormányzati határozata**

**Kodolányi János Közösségi Ház és Könyvtár 2023.évi beszámolójának**

**valamint 2024. évi munkaterve és szolgáltatási tervének elfogadása**

Telki község Önkormányzat képviselő-testülete úgy határozott, hogy a Kodolányi János Közösségi Ház és Könyvtár 2023. évi munkájáról szóló beszámolót, valamint az intézmény 2024.éves munkatervét és szolgáltatási tervét jóváhagyja.

**Felelős:** Polgármester

**Határidő:** azonnal